Den 28. maj faldt 90 årige, demente, Harry Christian Nielsen ud af et vindue på plejehjemmet Lollandshus i Aalborg. Onsdag morgen afgik han ved døden. Død af sine kvæstelser og en lungebetændelse. - Vi har snakket lidt om det, mig og brormand. Havde vi dog bare måske ladet dem blive boende hjemme, så havde vi haft vores far endnu, siger Niels Erik Ejstrup Nielsen, søn af den afdøde. Sønnerne Ejstrup kan ikke fatte, hvordan det kunne ske. - Jeg mener det er temmelig forkert, at det dementafsnit, vores far og mor er kommet til, at der er alarm på dørene. Jeg tænker, hvorfor er der ikke alarm på vinduerne, siger Niels Erik Ejstrup Nielsen. Aalborg Kommune undersøger ulykken som en utilsigtet hændelse og regner med en rapport om dødsfaldet, først i næste uge.
Farens dødsfald uforståelig og burde have været undgået, mener de.